میصر اردوسونون سینا یاریم آداسیندا تشکیل ائتدیگی عملیاتدا 15 عسگر هلاک اولوب.
میصر اردوسونون سؤزچوسو تامر الرفاعی وئردیگی یازیلی آچیقلامادا سون بیر نئچه گونده سینا-نین مرکزی و قوزیی بؤلگه‌لرینده 22 باسقین و 16 عملیات نتیجه‌سینده 126 سلاح‌لی‌نین اؤلدورولدوگونو، غزه سرحدیندکی 16 تونلین یارارسیز حالا سالیندیغینی بیلدیریب.
عملیات‌لار زامانی سلاح‌لی‌لارلا توققوشما‌لاردا 15 عسگرین اؤلدوگو و یارالانماسی باره‌ده معلومات وئرن تامر الرفاعی  باشقا معلومات وئرمه‌ییب.
تامر الرفاعی  سلاح‌لی‌لارین ایستیفاده ائتدیگی 228 سیغینا‌جاق یئری‌نین هاوا قوه‌لری طرفیندن محو ائدیلدیگینی، 630 مینانین ضررسیزلشدیریلدیگینی و 266 آدامین آختاریشدا اولدوغونو قئید ائدیب.
